දෙහිවල පොලිස් බල ප්‍රදේශය තුලද පොලීසිය සහ පොලිස් විශේෂ කාර්ය බලකාය ඒකාබද්ධව ඊයේ රාත්‍රී සිට අද අලූයම වනතුරු සෝදිසි මෙහෙයුම් දියත් කළ අතර,  අන්තවාදීන් ක්‍රියාවලට අනුබල දුන් බවට සැකපිට පුද්ගලයන් 5 දෙනෙකු අත්අඩංගුවට ගෙන  ඇති බවයි පොලීසිය සඳහන් කළේ.ඊට අමතරව එඩේරමුල්ල  - අක්බාර් ටවුන් ප්‍රදේශයේ ත්‍රිවිධ හමුදාව සහ පොලීසිය එක්ව අද උදෑසන සිට ඒකාබද්ධ මෙහෙයුමක් දියත් කළා.මේ අතර සියලූ ආගමික ස්ථාන සහ පාසල්වල ආරක්ෂාව තහවුරු කිරීම සදහා අවශ්‍ය පරිදි අතිරේක නිලධාරින් යොදවන ලෙස ජනාධිපති මෛත්‍රීපාල සිරිසේන ත්‍රිවිධ හමුදාපතිවරුන්ට සහ පොලිස්පතිවරයාට උපදෙස් ලබාදී තිබෙනවා.මේ අතර පුපුරණ ද්‍රව්‍ය සොයා සිදුකරන මෙහෙයුම් අතරතුර පිටකොටුව ආදුරුප්පු වීථියේදී ට්‍රැමඩෝල් වර්ගයේ මත්පෙති සහ ගබ්සා පෙති තොගයක් සමඟ සැකකරුවන් දෙදෙනෙකු පොලීසිය අත්අඩංගුවට ගෙන තිබෙනවා.